### Какви дейности организира Опус Деи?


Опус Деи предлага на своите членове пастирска грижа и духовно изграждане (формиране) с цел да ги подпомага при осъществяване на тяхната мисия в света. Прелатурата предлага своите дейности по духовно изграждане и на всеки, който желае да задълбочи вярата си. Тя организира лекции, конференции, дни за духовни упражнения, духовно наставничество и т. н. с цел по-добро познаване и прилагане на Евангелието и учението на Църквата. Дейностите, посветени на духовното формиране, се организират поотделно за жени и мъже, във време и място, съобразени със семейните, професионални и социални задължения на участниците.

